Trump, Obama, Clinton dhe ISIS
Disa përpjekje të zotit Trump ngjallin kritika madje edhe nga ish-zyrtarë të administratave të mëparshme republikane
Këto ditë fushata zgjedhore amerikane u përballë përsëri me komente që shkaktuan mjaft debate. Donald Trump tha se komentet e tij sipas të cilave Presidenti Barack Obama kishte "themeluar" Shtetin Islamik ishin thjesht një ironi. Por disa analistë e shohin një polemikë të tillë si një përpjekje të zotit Trump për të fituar votues. Komenti i zotit Trump u kritikua madje edhe nga ish-zyrtarë të administratave të mëparshme amerikane. Kritikat ndaj politikës së jashtme të një presidenti në detyrë janë të zakonshme nëpër fushata. thotë Susan Page e gazetës Page thotë se kjo i vuri gazetarët në një pozitë të vështirë. Zoti Trump është në pozitë jo të lakmueshme, pasi ai nuk po arrin të përfitojë nga epërsia që krijoi në sondazhe pas kuvendit të partisë republikane. Ai ka mbetur prapa zonjës Clinton në shumicën e shteteve të pavendosura. Në përpjekjet për të fituar më shumë votues, zoti Trump po bën komente që tërheqin vëmendjen e tyre. thotë Lara Brown e Universitetit George Washington. Analistja thotë se kjo mund të jetë një strategji e mirë në biznes, por jo në politikë: Kanë mbetur më pak se njëqind ditë deri në zgjedhje dhe zotit Trump po i mbaron koha për ta zhvendosur fokusin tek rivalja e tij.